દરમ્યાનમાં બે અજાણ્યા શખ્સ તેમની પાસે આવ્યા હતા અને તેમને ક્યાં જવું છે તેમ પૂછ્યું હતું, જેથી રાયપુર જવાનું છે કહેતાં તેમને પણ રાયપુર જવાનું છે, સાથે જઈશું તેમ કહી અને મારા મામા રેલવેમાં ટી.ટી.ઈ. છે અને તેમની તે જ ટ્રેનમાં નોકરી છે તો આરામથી જઈશું કહી વિશ્વાસમાં લીધા હતા. બાદમાં સિટી વિસ્તારમાં મામાની ઓફિસ છે ત્યાં જઈએ કહી રિક્ષામાં તેઓને અજાણી જગ્યાએ લઇ જઈ અન્ય એક શખ્સ સાથે મળી બંને શખ્સોએ ‘પૈસા ઔર મોબાઈલ નિકાલો વર્ના તુમારી પીટાઈ હોગી ઔર માર કે ફેંક દેંગે તો પતા ભી નહિ ચલેગા’ કહી અને પૈસા અને મોબાઈલ તથા સામાન મળી રૂ.17100ની મતાની લૂંટ ચલાવી ફરાર થઇ ગયા હતા.